ΕΓΚΛΗΜΑ
ΜΙΑ ΠΡΟΣΩΠΙΚΗ ΥΠΟΘΕΣΗ
-Το πορτοφόλι μου! Το κολιέ! Αστυνόμε! -Σταμάτα!
-Το πορτοφόλι μου! -Σταμάτα! Σταμάτα, είπα!
Σταμάτα!
Συλλαμβάνεσαι. Πάμε.
Όταν ήμουν παιδί, ο πατέρας μου μου δίδαξε ότι το να είσαι αστυνομικός
είναι κάτι παραπάνω από την εξιχνίαση εγκλημάτων και την προστασία των πολιτών.
Είναι τρόπος ζωής.
Ακόμη θυμάμαι με πόσο δεξιοτεχνικό τρόπο
το εμφύσησε σ' εμένα και την αδελφή μου τη Μαρίνα.
Κάθε βράδυ,
εξιχνιάζαμε όλοι μαζί μυστηριώδεις υποθέσεις.
Υποθέσεις που θεωρούσαμε φανταστικές,
μα τελικά αποδείχθηκαν πραγματικές.
Αυτός ήταν ο πατέρας μου.
Γι' αυτό είναι μια ξεχωριστή μέρα, όχι μόνο για εμένα,
αλλά για όλη μου την οικογένεια.
Αυτή η προαγωγή μού επιτρέπει να συνεχίσω να τιμώ το επίθετό μου,
καθώς, όπως γνωρίζετε, ανήκω στην πέμπτη γενιά της οικογενείας Κιρόγα
που υπηρετεί στο Σώμα.
Επιτρέψτε μου μια πρόποση για την οικογένειά μου.
Δεν θα βρισκόμουν εδώ σήμερα χωρίς αυτούς.
Θα ήθελα να ευχαριστήσω τη μητέρα μου την Ασουνθιόν,
που πίστευε πάντα σ' εμένα
και με ώθησε να ακολουθήσω τα χνάρια του πατέρα μου.
Τη σύζυγό μου τη Ρόσα,
που υπομένει αδιαμαρτύρητα τα φρικτά ωράρια του συζύγου της.
Τέλος, θα ήθελα να ευχαριστήσω την αδελφή μου τη Μαρίνα.
Είναι...
Τη γνωρίζετε ήδη, βασικά.
Πού είναι η Μαρίνα;
Δεσποινίς Μαρίνα;
Τελείωσε κιόλας η ομιλία;
Μου τη δίνουν οι κοινωνικές εκδηλώσεις.
Είναι όλο πόζα και μιλάνε μόνο οι άνδρες.
Μια ζωή τα ίδια, Έκτορ.
Πού είναι το αμάξι;
Ο αδελφός σας γίνεται Αρχηγός της Αστυνομίας.
Ποιος άλλος να μιλούσε;
Δεν ξέρω, η μητέρα μου, η σύζυγός του, κάποια συνάδελφος.
Μα, δεν υπάρχουν γυναίκες αστυνομικοί.
Αυτό είναι το πρόβλημα, Έκτορ.
-Πού πηγαίνετε; -Έχω ένα σημαντικό ραντεβού.
Δεσποινίς, αν φύγετε, θα τα ακούσετε.
Κι ακόμη χειρότερα, θα βάλετε κι εμένα σε μπελάδες.
Είπα ότι θα παραστώ στην ανακοίνωση και παρευρέθηκα, Έκτορ.
Δεν χρειάζεται να πεις ότι με είδες.
Ευχαριστώ!
Μείνε με τη μαμά μου.
Δεν θα αργήσω!
Συγγνώμη!
Όποτε συναντιόμαστε, είσαι όλο και πιο κομψή.
Σου αρέσει;
Το λατρεύω.
Βρήκες όλα όσα σου ζήτησα;
-Τα πάντα. -Τα πάντα;
Ορίστε.
Για να δούμε.
Τι ήταν αυτό;
Δεν μας αφορά.
Πάμε.
Όχι ακόμη.
Ορίστε. Θα γυρίσω να το πάρω.
Δεν θα έμπλεκα, στη θέση σου.
Γεια σου, Τόνι.
Μ' ακούτε;
Είναι κανείς εδώ;
Θεέ μου!
Θεέ μου. Ηρέμησε.
Κουράγιο!
Μη!
Αστυνομία.
Έγινε μια δολοφονία. Ελάτε γρήγορα!
Ηρεμήστε, δεσποινίς.
Πείτε μου ποια είστε και πού βρίσκεστε.
Είμαι η Μαρίνα Κιρόγα. Βρίσκομαι στην αποβάθρα...
Μάλιστα! Γεια σας, δεσποινίς Κιρόγα.
Σοσέ εδώ. Σκεφτήκατε κάτι πιο πρωτότυπο αυτήν τη φορά.
Μόλις μου επιτέθηκε ένας άνδρας.
Υπάρχει μια νεκρή γυναίκα εδώ. Κινητοποίησε τους πάντες.
Όπως τότε που θα απήγαγαν τον γιο του Αμερικανού Πρέσβη.
Ή όταν εντοπίσατε εκείνον τον λύκο στην πόλη.
Ευτυχώς που δεν ζει ο πατέρας μου, Καμπανίγιας,
να τον ενημερώσω πόσο άχρηστος είσαι.
Μπορείς να έρθεις εδώ με μια περίπολο;
Τηλεφώνησε η περίπολος.
Κάτι ναύτες ανακάλυψαν το πτώμα μιας γυναίκας σ' ένα σοκάκι. Πάμε.
-Κινητοποίησε τους ανθρώπους σου! -Έλα, Καμπανίγιας.
-Καμπανίγιας; -Είστε εκεί, δις;
Και βέβαια είμαι εδώ. Λες να πήδηξα στη θάλασσα;
Περίμενέ με εδώ. Δεν θ' αργήσω.
Αρχηγέ;
Πού είναι το πτώμα;
Εκεί κάτω.
Θα ερχόμουν στην εκδήλωσή σας, αλλά...
Ξέρω ότι δεν περίμενες αυτήν την εξέλιξη.
Ελπίζω, όμως, να μπορέσουμε να συνεργαστούμε.
Θάρκο.
-Αρχηγέ. -Τι έχουμε εδώ;
Γυναίκα, 35 ετών, θανάσιμο τραύμα από μαχαίρι.
Πιθανή αιτία θανάτου: κόψιμο καρωτιδικής αρτηρίας.
-Υπήρξαν μάρτυρες; -Μάλιστα.
Για όνομα του Θεού, φορέστε γάντια.
-Μαρίνα; -Επιτέλους, Αρτούρο.
Συνέλεγαν στοιχεία χωρίς γάντια!
Κι ο ένας από αυτούς κάπνιζε δίπλα στο πτώμα.
Τι τους μαθαίνουν στην ακαδημία;
Ειλικρινά, η απουσία του μπαμπά είναι εμφανής.
Καλησπέρα.
-Μπορούμε να μιλήσουμε; -Μα...
Σε παρακαλώ.
Τι γυρεύεις εδώ;
Σε ψάχναμε μία ώρα για την οικογενειακή φωτογραφία.
Μόλις έγινα μάρτυρας ενός φόνου.
Μια γυναίκα πέθανε, παραλίγο να με σκοτώσουν
κι εσύ ανησυχείς για τη φωτογραφία της ορκωμοσίας;
Αν δεν είχες φύγει, θα ήσουν μια χαρά.
Μια ζωή τα ίδια.
Θες την κατάθεσή μου ή μήπως δεν ενδιαφέρεσαι
για τη μόνη μάρτυρα που είδε το πρόσωπο του δολοφόνου;
Είδες το πρόσωπο του δολοφόνου;
Ναι.
Μπορείς να τον περιγράψεις;
-Θα μπορούσα... -Αλλά;
Ήταν πολύ σκοτεινά.
-Μάλιστα. -Πάντως, είχε καστανά μάτια.
Τέλεια. Μιας και εδώ, στη Σουηδία, είμαστε όλοι γαλανομάτηδες...
Πότε θα καταλάβεις ότι μπορώ να βοηθάω στις έρευνες;
Άντε πάλι.
-Τι είναι αυτό; -Κοίτα.
Χρησιμοποίησα την πόρπη μου για να αμυνθώ
κι αυτό το κομμάτι υφάσματος πιάστηκε στην καρφίτσα.
-Τον τραυμάτισες με μια πόρπη; -Φυσικά.
Κι αυτό το ύφασμα θα μας οδηγήσει σ' εκείνον.
Και μια τρίχα, στον Αλ Καπόνε.
Ως εδώ, Μαρίνα, με άκουσες;
Με συγχωρείτε, Αρχηγέ.
-Βρήκαμε κάτι. -Έρχομαι.
Μαρίνα, μείνε εδώ, σε παρακαλώ.
Μόλις βρέθηκε.
Μάλλον συνδέεται μ' αυτήν την υπόθεση.
-Είδατε τι έχει μέσα; -Όχι.
Άνοιξέ το.
Επιστημονικά κι εγκληματολογικά περιοδικά.
Δεν κυκλοφορούν στην Ισπανία.
Λαθραία εισαγωγή αγαθών. Θα 'πρεπε να σε συλλάβω.
-Συνιστώ να τα διαβάσετε. -"Λαδί, η νέα φθινοπωρινή τάση".
Η κομψότητα δεν είναι ασύμβατη με τη νοημοσύνη, Επιθεωρητή.
-Εσύ ποιος είσαι; -Ως εδώ.
Πάψε να το σκας, να διεξάγεις έρευνες.
-Θέτεις τον εαυτό σου σε κίνδυνο. -Δεν είμαι παιδί.
Χειρότερη είσαι. Μπορείς να τις βρέξεις
σ' ένα παιδί και να το βάλεις τιμωρία.
Θα μου τις βρέξεις δημοσίως;
Ευτυχώς, φοράω τα καλά μου εσώρουχα.
-Μαρίνα! -Τι;
Συλλαμβάνομαι; Αν όχι, παίρνω τα περιοδικά μου και φεύγω.
Εμπρός, κύριοι, αρκετό χρόνο σπαταλήσαμε.
Ερευνήστε όλοι τον τόπο του εγκλήματος.
Η νεκρή γυναίκα είχε χαραγμένο το σύμβολο στο στήθος της.
-Την υπογραφή του. -Θα ειδοποιήσουμε την οικογένεια.
-Ας το αναλάβει ο Καμπανίγιας. -Καλώς.
Δεσποινίς Μαρίνα. Παρακαλώ.
Πάμε σπίτι.
-Σας το 'πα ότι δεν ήταν καλή ιδέα. -Κι εσύ;
Δεν θα πω λέξη. Να δούμε τι θα πει η μητέρα σας.
Κάνε να κοιμάται, σε παρακαλώ.
Μαρίνα, είσαι εκεί; Είναι η Μαρίνα μαζί σου;
Έκτορ, μαζί σου είναι η Μαρίνα;
Έκτορ!
-Με φωνάξατε, κυρία; -Πού είναι;
Δεν φτάνει που με έκανε ρεζίλι σε όλους αυτούς τους καλεσμένους!
Πες της να κατεβεί κάτω αμέσως!
Η νεαρή κυρία...
Δεν αντέχω άλλο. Τι σταυρό κουβαλάω μ' αυτό το κορίτσι.
-Θα σας ετοιμάσω άλλο ένα τσάι. -Τι να μου κάνει το τσάι;
Πες της να κατεβεί.
Αν νομίζεις ότι κρυβόμουν, δεν με ξέρεις καθόλου, μητέρα.
Σε ξέρω. Πού ήσουν, ντυμένη κατ' αυτόν τον τρόπο;
Ξέρω ότι είχες πάει στο λιμάνι
για να πάρεις εκείνα τα περιοδικά.
-Σου έδωσε ήδη αναφορά ο Αρτούρο; -Ναι, επειδή ανησυχούσα.
-Χώρια... -Την ανείπωτη ντροπή
να μη βγάλουμε οικογενειακή φωτογραφία.
Δεν ξέρω τι θα κάνω μ' εσένα.
Εγώ θα έπινα απευθείας λικέρ γλυκάνισο.
Ναι.
Δόξα τω Θεώ, εσύ με καταλαβαίνεις, Έκτορ.
Λοιπόν;
Δεν ήθελα να γίνω το επίκεντρο της προσοχής.
Ορίστε! Μια μικρή δόση χαράς.
Ευχαριστώ.
Ήταν το μοναδικό θέμα συζήτησης στην τελετή, γλυκιά μου.
Σου υπενθυμίζω ότι αύριο έρχεται ο Ραμόν ντε Οπόρτο.
Μην επαναλάβεις τα αποψινά.
-Θα τον υποδεχτούμε όπως του αρμόζει. -Και πώς του αρμόζει;
-Να ξέρω πώς να τον προσφωνήσω. -Θεέ μου, είσαι αδιόρθωτη.
-Να βάλω άλλο ένα; -Ναι, θα το πιω εγώ αυτό.
Τι βαρβαρότητα.
Ούτε στο πιο κακόφημο μπαρ δεν βλέπεις τέτοια συμπεριφορά.
Κοίτα ποια μιλάει.
Έτσι και μεθύσεις και κάνεις καμιά σκηνή, αλίμονό σου!
Καληνύχτα, μητέρα.
Καληνύχτα, κόρη μου.
-Βάλε μου άλλο ένα. -Ορίστε.
Κι άλλο, όχι με το σταγονόμετρο.
Με συγχωρείτε.
Είναι εκνευριστικό να μην μπορώ να κάνω τίποτα.
Όντως, πρέπει να είναι φρικτό να χαλαρώνετε κάνοντας αφρόλουτρο.
Δεν εννοώ αυτό.
Δεν μπορώ να πάψω να σκέφτομαι εκείνη.
Μην ανησυχείτε. Έχει ήδη αποκοιμηθεί.
Δεν εννοούσα τη μητέρα μου,
αλλά τη γυναίκα που δολοφονήθηκε στο λιμάνι.
Θα τρίζουν τα κόκαλα του πατέρα μου με τον Αρτούρο.
Όντως αρκεί μια τρίχα για τον Καπόνε.
Η επιστήμη είναι στο πλευρό μας.
Πριν από έξι χρόνια,
μια δολοφονία στη Βοστόνη εξιχνιάστηκε
χάρη στον εντοπισμό μιας τρίχας,
που είχε ακριβώς την ίδια βαφή...
Μ' εκείνη που χρησιμοποιούσε η καθαρίστρια του κλαμπ,
που όπως αποδείχθηκε, ήταν ερωμένη του θύματος.
Με βαριέσαι κι εσύ, όπως ο αδελφός μου;
Το μόνο που θέλει είναι να είστε ασφαλής,
ευτυχισμένη, και να καταπιάνεστε με πιο φυσιολογικές δραστηριότητες.
Νόμιζα ότι κανείς από τους δύο μας δεν ήθελε να είναι φυσιολογικός.
Και η μητέρα μου;
Προσπαθεί διαρκώς να με παντρέψει.
Ποια θα παντρευόταν τον Ραμόν ντε Οπόρτο; Είναι κοντός και μονόφρυδος.
Προ ολίγου, όμως, είπατε ότι εκτιμάτε τη μοναδικότητα.
Απλώς δεν θέλω να παντρευτώ.
Καταλαβαίνω πού το πάτε.
Μα δεν είναι η κατάλληλη στιγμή για τέτοιες σκέψεις.
Δεν νομίζω να μπορέσω να κοιμηθώ απόψε.
Γι' αυτό σας έφερα λίγη σαμπάνια,
επειδή ήμουν βέβαιος ότι θα συνεχίσετε να το σκέφτεστε.
Δεν νομίζω ότι αρκεί η σαμπάνια απόψε.
Λικέρ γλυκάνισο, τότε.
Όχι, δεν έχω άλλο.
Φοβάμαι πως η μητέρα σας ήπιε όλο το απόθεμά μας.
Μια από αυτές τις μέρες, θα πεθάνει από απόγνωση.
Ή κίρρωση του ήπατος.
Μην είστε τόσο σκληρή μαζί της.
Είναι αξιοθαύμαστο που εξακολουθεί να θεωρείται πρότυπο σ' αυτήν την πόλη.
Ελάχιστες γυναίκες το καταφέρνουν όταν πεθαίνουν οι σύζυγοί τους.
Αν ζούσε ο πατέρας μου, θα ήταν όλα διαφορετικά.
Σε όλους μας λείπει.
Καληνύχτα.
Τι βλέπεις εδώ;
Μια γυναίκα που κρεμάστηκε.
Είστε σίγουροι;
Μην επαναπαύεστε μόνο σε όσα φανερώνει η πρώτη ματιά.
Εστιάστε στις...
Στις λεπτομέρειες!
Ακριβώς.
Τι υπάρχει εκεί και τι όχι.
Οι λεπτομέρειες εξιστορούν το έγκλημα.
Δεν υπάρχει σκαμνί ή σκάλα.
Αποκλείεται να το έκανε μόνη της. Πώς ανέβηκε εκεί πάνω;
Μπράβο, Μαρίνα.
Μόλις κέρδισες το παράσημο αστυνομικής αξίας, νεαρή μου κυρία.
Όταν μεγαλώσεις, θα γίνεις εξαιρετική Αρχηγός.
Δεν υπάρχουν γυναίκες αστυνομικοί.
Κάποια μέρα, θα υπάρξουν.
Η αλλαγή θα έρθει εκ των έσω.
Μην επιτρέψεις ποτέ σε κανέναν να σου πει τι να κάνεις.
Δεν χρειάζεσαι σήμα για να είσαι μια εξαιρετική αστυνομικός.
-Καταλαβαίνεις; -Ναι.
Τι κάνετε με το όπλο του πατέρα σας;
Εξασκούμαι.
Για ποιο πράγμα;
Για να πιάσω τον δολοφόνο.
Ακολούθησέ με.
Το πρωινό σας...
-Πότε τα καθαρίσατε όλα αυτά; -Χθες το βράδυ.
Δεν το κάνατε και τέλεια.
-Πάω να φέρω ένα φτερό ξεσκονίσματος. -Στάσου, Έκτορ.
Δεν θέλω να καθαρίσεις.
Τότε, τι με χρειάζεστε;
Έφτασε η ώρα να αποδείξω
ότι μπορώ να εφαρμόσω όσα μου δίδαξε ο πατέρας μου.
Μάλιστα. Δεν περίμενα να αντιδράσεις έτσι.
Είναι εντελώς τρελό.
Δεν μπορείτε να πιάσετε έναν δολοφόνο λες και είστε αστυνομικός,
γιατί δεν είστε αστυνομικός.
Ο πατέρας μου είχε διαφορετική άποψη.
Αυτό είναι καρφίτσα, όχι αστυνομικό παράσημο.
Και οι δύο ξέρουμε πως το μόνο εμπόδιο
για να γίνω αστυνομικός είναι ότι είμαι γυναίκα.
Αυτό είναι γεγονός, μα δεν ξέρω αν αποτελεί εμπόδιο.
Πίστεψέ με, είναι.
Η γενναιότητα και η νοημοσύνη μου κάνουν για δέκα άνδρες.
Και η ταπεινοφροσύνη σας, προφανώς.
Είναι εξίσου απαραίτητη για να γίνετε καλή αστυνομικός.
Το 'ξερα ότι θα με στηρίξεις.
Τι;
Θέλω ένα φόρεμα απ' αυτό το ύφασμα.
Για να δούμε.
Είναι εξαιρετικής ποιότητας.
Τρίχρωμο ζακάρ.
-Είναι ανδρικό ύφασμα. -Δεν έχει σημασία το φύλο.
-Πού μπορώ να το βρω; -Δεν γνωρίζω.
Το συγκεκριμένο ύφασμα δεν πωλείται σε οποιοδήποτε κατάστημα.
Θα χρειαστεί να το παραγγείλετε από την γκαλερί Ριβαδέο.
Σ' ευχαριστώ για τη συνεργασία σου. Θα το σημειώσω στην αναφορά μου.
Πώς είπατε;
Είναι τελείως τρελό.
Δεν σε υποχρέωσα να έρθεις μαζί μου.
Άλλωστε, δεν κάνω τίποτα κακό.
-Απλώς βγήκα για ψώνια. -Δεν είναι αλήθεια, και το ξέρουμε.
Με χρησιμοποιήσατε. Αν γνώριζα ότι το δείγμα ανήκε στον δολοφόνο...
Έκτορ, αν είχες βοηθήσει τον πατέρα μου σε μερικές έρευνες,
μη νιώθεις άσχημα που βοηθάς κι εμένα σ' αυτήν.
Έκανα θελήματα για τον δον Αλφόνσο όταν τηλεφωνούσε η αστυνομία στο σπίτι.
Μα εσείς θέλετε να με κάνετε Γουάτσον.
Πιο πολύ φέρνεις στον Πουαρό.
Κοίτα, φτάσαμε.
ΓΚΑΛΕΡΙ ΡΙΒΑΔΕΟ
Αυτό είναι το τελευταίο μας προϊόν. Θέλετε να ρίξετε μια ματιά;
-Καλημέρα. -Καλημέρα.
-Ψάχνω ένα ανδρικό παλτό. -Βεβαίως. Για τον πατέρα σας;
Για τον σύζυγό μου.
Ψάχνετε κάτι συγκεκριμένο;
Κάτι κλασικό ή πιο επίσημο;
Θα θέλαμε κάτι ασυνήθιστο.
Όπως εμείς.
-Τουίντ, ίσως; -Θεός φυλάξοι, όχι τουίντ.
Πώς έλεγαν εκείνο το ύφασμα που μας άρεσε απίστευτα;
Πού να ξέρω; Δεν ασχολούμαι με ανόητα πράγματα όπως η μόδα.
-Καλύτερα να φύγουμε. -Όχι. Σε καμία περίπτωση.
Δεν πρόκειται να φύγουμε χωρίς να αγοράσουμε το παλτό.
Ενίοτε, μουδιάζει το αριστερό μου πόδι.
Αν είχατε κάποιο στοιχείο...
Είναι...
Ένα ζα... ζακ...
-Έχει τρία χρώματα. -Τρίχρωμο ζακάρ;
-Αυτό είναι. -Περιμένετε μια στιγμή.
Ευχαριστώ.
-Είναι τελείως τρελό. -Πάψε να παραπονιέσαι.
Σου είπα να μην έρθεις.
Συγγνώμη.
Υπέροχα!
Ευχαριστούμε πολύ.
Δοκίμασέ το, αγάπη μου. Θα σου πηγαίνει τέλεια.
-Αν μου επιτρέπετε... -Ναι, ευχαριστώ.
Είναι πολύ εντυπωσιακό.
Δεν έχουν πολλοί τα χρήματα για να αγοράσουν κάτι τέτοιο, σωστά;
Είναι ακριβό προϊόν,
μα έχει πουλήσει αρκετά αυτήν τη περίοδο.
Αλήθεια;
Ναι. Έχουν φύγει τόσα πολλά, που έχω χάσει το μέτρημα.
Τι μου λέτε.
Λοιπόν; Θα το αγοράσετε;
-Όχι βέβαια. Βγάλ' το. -Δεν είναι κι άσχημο.
Μα, αναζητούσαμε κάτι πιο αποκλειστικό,
για να μπορέσουμε να ταυτιστούμε μαζί του.
Έχεις δίκιο. Δεν νιώθω καμία ταύτιση μ' αυτό.
Ευχαριστούμε!
Να πάρει. Δεν σημειώσαμε ιδιαίτερη πρόοδο.
-Δεσποινίς... -Το ξέρω, μην το ξαναπείς.
Δεν θα έπρεπε να διεξάγω έρευνες.
Αλλά ήμουν τόσο κοντά. Μακάρι να είχα κάποιο άλλο στοιχείο...
Είδες ή άκουσες τίποτα στον τόπο του εγκλήματος;
Εγώ;
Κανείς δεν δίνει σημασία στον μπάτλερ, σωστά;
Ξέρω πόσο παρατηρητικός είσαι.
Σίγουρα, είδες ή άκουσες κάτι περισσότερο.
Σας διαβεβαιώνω ότι δεν άκουσα τίποτα ενδιαφέρον.
-Τι έκανες μόλις τώρα; -Τι εννοείτε;
Μαζί σου μεγάλωσα, Έκτορ.
Με ξέρεις καλύτερα απ' όλους, αλλά σε ξέρω κι εγώ.
Μόλις άγγιξες το αυτί σου, συνεπώς, λες ψέματα.
Δεν λέω ποτέ ψέματα.
-Ήμουν σίγουρη, Έκτορ! -Τι κάνετε;
Σε παρακαλώ, Έκτορ, πρέπει να μου πεις. Πες μου, σε παρακαλώ.
-Τι είδες; -Εντάξει.
Άκουσα τους αστυνομικούς να σχολιάζουν
ότι το θύμα είχε χαραγμένο ένα σύμβολο στο σώμα της.
-Σύμβολο; -Κοντά στο στήθος της.
Την υπογραφή του δολοφόνου.
Γιατί δεν μου το είπες νωρίτερα;
Κάνε αναστροφή να το ερευνήσουμε.
-Τι; -Κάνε αναστροφή!
Ο μόνος τρόπος να ερευνήσουμε το σύμβολο είναι να μπούμε εκεί μέσα.
Γιατί δεν ρωτάτε τον δον Ρικάρντο;
Ο ιατροδικαστής δεν θα μου δώσει τέτοιες πληροφορίες,
κι ας ήταν φίλος του πατέρα μου.
Πρέπει να μπω κρυφά κι εσύ θα μου ανοίξεις τον δρόμο.
ΝΕΚΡΟΤΟΜΕΙΟ
Απλώς θέλω να δω αν υπάρχει το σύμβολο.
Δεν θα το πιστέψει κανείς αυτό.
Αν εμφανιστεί αυτό το σύμβολο, θα αρχίσετε να ψάχνετε κάποιο άλλο
και μετά κάποιο άλλο, κι αυτό θα συνεχιστεί επ' άπειρον.
-Εγώ φεύγω. -Θα πάμε σπίτι μετά, το υπόσχομαι.
Κι άλλος θάνατος;
Ιδού οι λεπτομέρειες.
Μου το υπόσχεστε;
Τι; Έλα, Έκτορ.
Εμπρός, πήγαινε.
Για να δούμε...
Εντάξει, το όνομα είναι σωστό. Και η ημερομηνία...
-Καλησπέρα σας. -Στάσου, πού πας;
Με συγχωρείτε. Θα ήθελα να υποβάλλω μια καταγγελία.
Εδώ είναι η είσοδος;
-Αν είσαι νεκρός, ναι. -Ορίστε;
Είναι η είσοδος του νεκροτομείου.
Η είσοδος του Τμήματος είναι μπροστά.
Μου έκλεψαν ό,τι είχα και δεν είχα.
Τι θες να κάνω; Να σου δώσω ένα πτώμα;
-Εμπρός, φύγε. -Όχι... Αν...
-Με συγχωρείτε. -Πήγαινε στο αστυνομικό τμήμα.
Καλό σας απόγευμα.
Από την άλλη είναι, κύριε!
Θα εστιάσουμε στον προσδιορισμό της αιτίας...
Μια χαρά είναι εκεί, ευχαριστώ. Θα τοποθετηθεί στο ψυγείο.
Θα εστιάσουμε στη χρονολόγηση...
Μαρίνα;
-Διαταγές εκτελώ, δεσποινίς. -Με ποιο δικαίωμα με συλλάβατε;
Χάθηκα ψάχνοντας τον αδελφό μου.
Στην αίθουσα ανακρίσεων, Μοράις.
Αυτός μας έλειπε τώρα.
Μάλιστα. Όχι...
Τώρα κοιτάζω την αναφορά.
Μην ασχολείστε μ' αυτό, δις Κιρόγα.
Δεν έχει καμία σχέση με την υπόθεση.
Δεν θα δώσω εξηγήσεις για ό,τι κάνω στον ελεύθερο χρόνο μου.
Αν κάνατε πικνίκ με φίλους,
δεν θα είχα κανένα θέμα.
Μα τρυπώσατε στο νεκροτομείο,
όπου βρίσκεται το θύμα της υπόθεσης που ερευνούμε.
-Συνεπώς... -Το θύμα ή τα θύματα;
Γιατί νομίζω ότι ξεχάσατε...
να ενημερώσετε το κοινό ότι δεν ήταν μεμονωμένο περιστατικό.
-Δεν ξέρω για ποιο πράγμα μιλάτε. -Ελπίζω να ψεύδεστε.
Ειδάλλως, θα μου αποδείξετε ξανά ότι αυτό το Τμήμα
είναι σε μαύρα χάλια αφότου πέθανε ο πατέρας μου.
Πόσον καιρό βρίσκεστε εδώ;
Ακόμη δεν ξέρετε ποιος είμαι, έτσι;
Είμαι ο Πάμπλο Θάρκο...
Ο καλύτερος μαθητής της τελευταίας τάξης του πατέρα μου.
Δεν ξέρω αν είμαι ο καλύτερος, αλλά...
Ναι, ο πατέρας σας ήταν ο μέντοράς μου.
Κι εκείνος σάς θαύμαζε πολύ.
Προς τιμήν του πατέρα μου, λοιπόν,
δεν θα έχετε θέμα να παραδεχθείτε
ότι δεν πρόκειται για έναν απλό δολοφόνο,
αλλά για κατά συρροήν δολοφόνο, που χαράζει έναν κρίνο στα θύματα.
Θα μπορούσα να σας φυλακίσω γι' αυτό που κάνατε νωρίτερα.
Κι εγώ να μιλήσω στον Τύπο και να στραφεί όλη η πόλη εναντίον σας.
Κυκλοφορεί ελεύθερος ένας κατά συρροήν δολοφόνος!
Τι θέλετε;
Μη...
Καταρχάς, μίλα μου στον ενικό.
Θα προτιμούσα να μην το κάνω, δεσποινίς Κιρόγα.
Μας έχουν πει να τηρούμε μια σχετική απόσταση από εσάς.
Μα εσύ είσαι ξεχωριστός.
Για τον πατέρα μου, εννοώ.
Κι αφού ήσουν ξεχωριστός για εκείνον, τότε, είσαι και για εμένα.
Πάμπλο...
Μπορώ να βοηθήσω στην έρευνα!
Όχι.
Έχω μόλις δέκα μήνες στο αστυνομικό τμήμα.
Δεν θα ρισκάρω για χάρη σας.
-Πρέπει να ενημερωθούν οι γυναίκες. -Μην υπερβάλλετε.
-Μόνο σε πόρνες επιτίθεται. -Ορίστε; Κι αυτές γυναίκες δεν είναι;
Θέλω να δω τις αναφορές των υπολοίπων δολοφονιών.
-Αυτό που μου ζητάτε είναι τρελό. -Όντως.
Όπως κι η ιδέα για γυναίκες αστυνομικούς.
Μα ο πατέρας μου συμφωνούσε.
Υπήρξα κι εγώ χαρισματική μαθήτρια, Πάμπλο.
Κατ' οίκον, όμως.
Βοήθησε με, σαν να ζούσε ακόμη εκείνος.
ΔΟΛΟΦΟΝΙΑ ΓΥΝΑΙΚΑΣ
Μου φαίνεται απίστευτο που σας άφησαν να φωτογραφίσετε όλα αυτά τα στοιχεία.
Τελικά, ο Πάμπλο αποδείχθηκε πολύ πιο λογικός απ' όσο έδειχνε.
Μάλλον η παραχώρησή του οφείλεται στο γεγονός ότι τον εκβιάσατε.
Σου ξέφυγε λίγη σκόνη εδώ.
Ας αρχίσουμε.
Τρεις δολοφονίες, σε διαφορετικά μέρη και ημερομηνίες,
που δεν συνδέονται μεταξύ τους.
Βρέθηκαν όλες με σκισμένο λαρύγγι
και ένα άνθος ίριδας χαραγμένο στο στήθος τους.
Το άνθος της ίριδας είναι το σύμβολο του κρίνου,
που αντιπροσωπεύει τη σωματική και πνευματική αγνότητα.
Μάλλον ο δολοφόνος το χρησιμοποίησε για να τις εξαγνίσει.
Η πρώτη που βρέθηκε ήταν η Χούλια Ντόνγκο, περίπου 25 ετών, αφρικανικής καταγωγής.
Η δεύτερη ήταν η Μανόλι, αγνώστου επιθέτου. Δεν είχε απογραφεί.
Και η τρίτη ήταν το φτωχό κορίτσι που βρήκα στο λιμάνι.
Η Κάρμεν Ουγιόα, 27 ετών, από τη Γαλικία.
Πρόκειται για ατέλειωτο γρίφο.
Νόμιζα πως δεν ενδιαφέρεσαι για την υπόθεση.
Η δύναμη της συνήθειας.
Είχα ακούσει αμέτρητες φορές τον πατέρα σας.
Μπορείς να με βοηθήσεις σε κάτι;
Δεν νομίζω.
Τι τη θέλετε αυτήν την παλιατζούρα;
Ραμόν! Μόλις τώρα αναρωτιόμουν πότε θα έρθεις.
Καλησπέρα, κυρία Ασουνθιόν. Σας έφερα...
-Ο γαμπρός! -Ο γαμπρός!
Ευχαριστώ. Μαρίνα!
-Έκτορ! Μαζί σου είναι η Μαρίνα; -Πρόσεχε, είναι εύθραυστο.
Συνάντησέ με έξω, σε 20 λεπτά.
Μου υποσχεθήκατε ότι απλώς θα το φόρτωνα στο αμάξι.
Ναι, αλλά η κατάσταση περιπλέχθηκε. Ευχαριστώ, Έκτορ.
-Θες να πιούμε κάτι μέχρι να έρθει; -Όχι, ευχαριστώ.
Δεν τα πάω καλά με το αλκοόλ.
-Θα προτιμούσα λίγο νερό. -Αλήθεια;
-Δεν το περίμενα αυτό. -Έτσι είμαι εγώ.
-Ένα ποτήρι νερό με πάγο, λοιπόν. -Ναι, σας παρακαλώ.
-Βγάλε το παλτό σου, γλυκέ μου. -Εντάξει.
Συγγνώμη!
Μου χρωστάτε μεγάλη χάρη.
Σ' ευχαριστώ, Έκτορ.
Ενημερωτικά, η μητέρα σας μου είπε να χτενίσω όλη την πόλη μέχρι να σας βρω.
Τον συμπαθεί πολύ αυτόν τον Ραμόν.
Εσένα πώς σου φαίνεται;
Είναι κοντοπόδαρος, έτσι δεν είναι;
Έλα, πάμε.
-Δεν καταλαβαίνω τι κάνουμε εδώ. -Ερευνάμε.
Σ' αυτήν την τοποθεσία δολοφονήθηκε η πρώτη γυναίκα, η Χούλια.
Ας το τοποθετήσουμε εδώ πάνω. Πρόσεχε.
Ορίστε.
Οι εγκληματολογικές μελέτες
θεωρούν πολύ σημαντική την πρώτη δολοφονία.
Ο θύτης δεν έχει τελειοποιήσει την τεχνική του
κι είναι πολύ πιο πιθανόν να κάνει λάθος.
Το καταλαβαίνω, αλλά έχουν περάσει τόσες εβδομάδες από αυτήν τη δολοφονία.
Δεν θα έχουν απομείνει καθόλου στοιχεία.
Έχεις ακουστά την υπέρυθρη ακτινοβολία;
Τι ακτινοβολία; Αυτή που εκπέμπει η ατομική βόμβα;
Αυτή που εκπέμπει μια συνηθισμένη λάμπα.
Άνοιξε τη γεννήτρια.
Αν τοποθετήσεις ένα ειδικά χρωματισμένο γυαλί,
το οποίο αφήνει να το διαπερνά μόνο το υπεριώδες φως,
κάποια υγρά, όπως το αίμα ή τα αποτυπώματα, αντιδρούν σ' αυτό.
Τελικά, μόνο άχρηστα δεν είναι τα περιοδικά που διαβάζετε.
Κοίτα.
Ίχνη αίματος.
Μάλλον εδώ της επιτέθηκε αρχικά.
Βοήθεια!
Η κοπέλα έτρεξε προς τα εκεί.
Μάλλον ο δολοφόνος την απέτρεψε από αυτήν την πλευρά.
Δες αυτό.
Έχασε πολύ αίμα εδώ.
Μάλλον έπεσε από δω.
Κατά πάσα πιθανότητα, την άρπαξε από τον λαιμό και πάλεψαν.
Ο δολοφόνος ήρθε εδώ για να την αποτελειώσει
και να της χαράξει τον κρίνο.
Μάλλον πήδηξε από εκεί.
Για να δούμε.
Να το.
Έκτορ, άνοιξε τον χαρτοφύλακα και δώσε μου το τσιμπιδάκι.
Βγάλε και την πούδρα.
Ευχαριστώ.
Μοιάζει με κέλυφος εντόμου.
Πέρασε εντελώς απαρατήρητο από την αστυνομία,
αλλά το ανακαλύψαμε εμείς.
Τι είναι;
Οφείλω να ομολογήσω ότι μόνο ένα άτομο
μ' έχει εντυπωσιάσει τόσο πολύ με τα συμπεράσματά του
όσο εσείς τώρα, κι αυτός ήταν ο πατέρας σας.
Τι ήταν αυτό;
Έλα, Έκτορ, πάμε.
Πού πηγαίνετε;
Έχετε τρελαθεί, δεσποινίς Κιρόγα;
Και λίγο ήταν. Μας κατασκόπευες;
Διεξήγαγα έρευνα. Ξεχάσατε ότι είμαι αστυνομικός;
-Στο αυτοκίνητό μου; -Μη λέτε ανοησίες.
Ξέρω ότι βρήκατε κάτι και σκοπεύετε να το κρατήσετε.
Νόμιζα ότι δεν μας κατασκόπευες.
Συνεργαστείτε, δις Κιρόγα.
Ξέρετε τι λένε. "Καλύτερα δύο, παρά ένας".
Το πρόβλημα είναι ότι μ' εσένα, θα είμαστε τρεις, Επιθεωρητή.
Πολύ κρίμα,
γιατί έχουμε ένα μικροσκόπιο στο Τμήμα,
το οποίο μεγεθύνει 50 φορές το δείγμα
κι ό,τι κι αν είναι αυτό που συλλέξατε,
φαίνεται πολύ μικρό.
-Είσαι... -Μη συνεχίζετε.
Θα είναι πιο κομψό να μην ολοκληρώσετε την πρόταση.
Μπορούμε να ξεκινήσουμε, παρακαλώ;
Ευχαριστώ πολύ.
Πρόσεχε.
Μην το πιέζεις τόσο. Θα το συνθλίψεις.
Αν ήθελα να μου τα ψάλλουν, δις Κιρόγα,
θα έμενα στο σπίτι μου.
Είναι δύστροπη η σύζυγός σου;
Η μητέρα μου.
Έχουμε κάτι κοινό, βλέπω.
Κοίτα να δεις.
-Μου επιτρέπετε; -Συγγνώμη.
Ευχαριστώ.
Είναι κάποιο είδος σαρανταποδαρούσας.
Βασικά, δεν είναι ασυνήθιστο να βρεθεί σ' ένα βρόμικο σοκάκι.
Το θέμα είναι αν ο δολοφόνος το είχε πάνω του
και το άφησε στον τοίχο. Για να δω.
-Τι κάνετε; -Αφαιρώ τις ακαθαρσίες.
Προσοχή...
Έχεις δίκιο, είναι απλώς ένα έντομο.
-Αποκλείεται. Τι είναι; Τι είδατε; -Τίποτα.
Νομίζω ότι αρκετά παραστήσαμε τους επιθεωρητές για απόψε.
-Έτσι δεν είναι; -Συμφωνώ.
Αν βρήκατε κάτι, είστε υποχρεωμένη να μου το πείτε.
Καλή ξεκούραση, κύριε Επιθεωρητή.
Είμαστε τυχεροί που σας έχουμε.
Πάμε, Έκτορ.
Σκαθάρι!
Τι; Εγώ τον βρίσκω πολύ γοητευτικό άνδρα.
Όχι, το έντομο, εννοούσα.
Είναι σκαθάρι, και μάλιστα, κόκκινο.
-Πού το ξέρετε; -Κοίτα.
Όταν το άγγιξα, μου άφησε αυτόν τον λεκέ.
Το αγαπημένο μου παλτό έχει την ίδια βαφή. Ξέρω πού θα βρω τον δολοφόνο.
Τότε, ενημερώστε την αστυνομία και τελειώσαμε.
Όχι.
Σταμάτα, Έκτορ.
Εκεί πέρα είναι.
-Είστε σίγουρη; -Ναι.
Είναι η μόνη βιοτεχνία στην πόλη που βάφει υφάσματα με κοχενίλλη.
Δεν ξέρω γιατί, αλλά την περίμενα πιο φωτεινή και απαστράπτουσα.
Δεν μπορεί ένας άνδρας σαν εσένα να φοβάται αυτό το μέρος.
Ευτυχώς, δεν δουλεύουν τα βράδια.
Κι αν τριγυρνάει κανένας φύλακας;
Θα είμαστε δύο εναντίον ενός.
Τι είναι αυτό;
Κοίτα.
Υπέροχο.
Κρύψου, Έκτορ!
Τι εννοείτε "να κρυφτώ"; Εισήλθαμε παράνομα σε ξένη ιδιοκτησία.
Τι κάνετε, δεσποινίς;
Πού σας ήρθε να πάρετε το όπλο του πατέρα σας;
Για όνομα του Θεού, δεσποινίς. Πάμε.
Κι αν είναι ο δολοφόνος;
Είσαι καλά;
Σταμάτα!
-Είστε καλά, δεσποινίς; -Ναι.
-Πού έμαθες να πυροβολείς έτσι; -Να πυροβολώ;
Πιο δύσκολο είναι να περάσει κανείς την κλωστή από το μάτι της βελόνας.
Επιτρέψτε μου.
Θα πω αύριο στη Χοσέφα να το επιδιορθώσει.
Αν μου δώσετε και το άλλο τακούνι σας, δεν θα χρειαστεί να κουτσαίνετε άλλο.
Αλίμονο, ξέρω.
Μαρίνα, πού ήσουν ντυμένη κατ' αυτόν τον τρόπο;
-Η νεαρή κυρία ήταν... -Για ψώνια.
-Για ψώνια; -Ραμόν ντε Οπόρτο, χάρηκα.
-Χαίρω πολύ. -Σου έφερα...
Ευχαριστώ πολύ. Καλό βράδυ.
Γοητευμένος.
-Θα πιείτε κάτι; -Όχι, ευχαριστώ, Έκτορ.
"Η περιέργεια σκότωσε τη γάτα".
Αυτό το άνθος ήταν για να μην ανακατεύεστε.
ΣΤΑ ΕΠΟΜΕΝΑ ΕΠΕΙΣΟΔΙΑ...
Ξέχνα το.
-Έχεις κάποιο σχέδιο; -Πότε δεν είχα;
Θα συνεχίσω την έρευνά μου.
Είμαι μέσα.
Μην κουνηθεί κανείς! Αστυνομία!
Φρένο!
Νομίζω ότι θα κάνω εμετό.
ΜΙΑ ΙΔΙΩΤΙΚΗ ΥΠΟΘΕΣΗ
Υποτιτλισμός: Παναγιώτης Καρούσος
Επιμέλεια Ντέση Βερβενιώτου